Οργάνωση Νέων Νέας Δημοκρατίας

Η Οργάνωση Νέων Νέας Δημοκρατίας (Ο.Ν.ΝΕ.Δ.) είναι η οργάνωση νεολαίας της Νέας Δημοκρατίας. Ιδρύθηκε το 1974 από νεαρά άτομα προσκείμενα στο κόμμα. 

Πρώτος πρόεδρος της Ο.Ν.ΝΕ.Δ. ορίστηκε ο Αναστάσιος Παπαληγούρας, ενώ σημερινός από το 2022 είναι ο δικηγόρος Ορφέας Γεωργίου.

Η Ο.Ν.ΝΕ.Δ. αποτελεί μια από τις μεγαλύτερες, οργανωμένες και συγκροτημένες νεολαίες στην Ελλάδα.

 Ιστορικό 
Η Οργάνωση Νέων Νέας Δημοκρατίας ιδρύθηκε στις 17 Οκτωβρίου 1974 από νέους φιλικά προσκείμενους στη Νέα Δημοκρατία και τον Κωνσταντίνο Καραμανλή. Με εντολή του τελευταίου, μετά την επιστροφή του από το Παρίσι, διορίστηκε πενταμελής συντονιστική επιτροπή, αποτελούμενη κυρίως από μέλη της προδικτατορικής Εθνικής Ριζοσπαστικής Ενώσεως Νέων, ενώ επίσης συστάθηκε ακόμα μία κομματική επιτροπή για να υποβοηθήσει την πρώτη, για τη σύσταση και οργάνωση κομματικής νεολαίας.H ιστορία της ΟΝΝΕΔ από το 1974 έως σήμεραΟΝΝΕΔ: 45 χρόνια ιστορίας για τη μεγαλύτερη πολιτική Νεολαία της Ελλάδας

Από την ίδρυση της οργάνωσης μέχρι και το 1987, ο πρόεδρος και τα όργανα της Ο.Ν.ΝΕ.Δ. διορίζονταν από το κόμμα της Νέας Δημοκρατίας και αποτελούσε τεχνικά γραμματεία της. Πρώτος πρόεδρος διορίστηκε από τον Κωνσταντίνο Καραμανλή ο Αναστάσιος Παπαληγούρας. Το 1987 καθιερώθηκε η πραγματοποίηση συνεδρίου κάθε τρία χρόνια με εκλεγμένους συνέδρους από τη βάση και η Ο.Ν.ΝΕ.Δ. έγινε αυτόνομη οργάνωση με δικό της καταστατικό. Το 1ο Συνέδριο της Ο.Ν.ΝΕ.Δ. διεξήχθη το Μάρτιο του 1987. Η Κεντρική Επιτροπή που εξελέγη από το συνέδριο, ανέδειξε πρόεδρο της οργάνωσης το Γιώργο Βουλγαράκη.

Το 1998 αποφασίστηκε η εκλογή του προέδρου απευθείας από το συνέδριο. Έτσι, στο 4ο Συνέδριο που πραγματοποιήθηκε τον Ιούνιο του 1998 στην Πάτρα, πρόεδρος της Ο.Ν.ΝΕ.Δ. εξελέγη με 557 ψήφους ο Γιάννης Οικονόμου, υπερισχύοντας του Ευτύχη Βαρδουλάκη.

Το 2007, ο Γιάννης Σμυρλής εκλέχθηκε πρόεδρος της Νεολαίας Ευρωπαϊκού Λαϊκού Κόμματος.

Το 2010, πραγματοποιήθηκε το 8ο Συνέδριο της οργάνωσης, στο οποίο αποφασίστηκε η εκλογή προέδρου από τη βάση της Ο.Ν.ΝΕ.Δ., στα πρότυπα της εκλογής προέδρου της Νέας Δημοκρατίας. Πρόεδρος της Ο.Ν.ΝΕ.Δ. εκλέχτηκε ο Ανδρέας Παπαμιμίκος.Ο Α. Παπαμιμίκος νέος πρόεδρος της ΟΝΝΕΔ

Τα επόμενα χρόνια η Ο.Ν.ΝΕ.Δ. σημείωσε επιτυχίες στις διεθνείς και ευρωπαϊκές οργανώσεις, στις οποίες συμμετέχει. Συγκεκριμένα, το μέλος της οργάνωσης Άρης Καλαφάτης εξελέγη πρόεδρος της Διεθνούς Ένωσης Νέων Δημοκρατών, ενώ το 2013 ο Κωνσταντίνος Κυρανάκης εξελέγη πρόεδρος της Νεολαίας Ευρωπαϊκού Λαϊκού Κόμματος.Ο πρόεδρος της ευρωπαϊκής... ΟΝΝΕΔ Στην ίδια θέση επανεξελέγη και το 2015.Back to back ο Κυρανάκης!

Τον Απρίλιο του 2016, διεξήχθη το 10ο Συνέδριο της Ο.Ν.ΝΕ.Δ. στη Θεσσαλονίκη. Ωστόσο, το συνέδριο δεν ολοκληρώθηκε, καθώς οι ψηφοφορίες για την ανάδειξη της Κεντρικής Επιτροπής και των εκπροσώπων στο συνέδριο της Νέας Δημοκρατίας δεν πραγματοποιήθηκαν ποτέ, απόρροια εσωτερικών διαφωνιών.«Μπάχαλο» στο συνέδριο της ΟΝΝΕΔ, μάχη φατριών - έτοιμος να «πάρει κεφάλια» ο Μητσοτάκης Αυτή η εξέλιξη είχε ως αποτέλεσμα την ανακοίνωση διάλυσης και την εξαγγελία επανίδρυσης της Ο.Ν.ΝΕ.Δ. από τον πρόεδρο της Νέας Δημοκρατίας Κυριάκο Μητσοτάκη, καθώς και την απομάκρυνση του γραμματέα του κόμματος Ανδρέα Παπαμιμίκου και του προέδρου της Ο.Ν.ΝΕ.Δ. Βασίλη Γεωργιάδη, ως υπαιτίων της αποτυχίας του συνεδρίου.Επανίδρυση της ΟΝΝΕΔ από ΜητσοτάκηΟ Κυριάκος Μητσοτάκης σε ρόλο εξυγιαντή των παθογενειών της Ν.Δ. Παράλληλα, διορίστηκε επταμελής διοικούσα επιτροπή, με επικεφαλής το δικηγόρο Νίκο Σωτηρόπουλο, για να οδηγήσει την οργάνωση σε συνέδριο επανίδρυσης.Ξεκινά η διαδικασία επανίδρυσης της ΟΝΝΕΔ Για πρώτη φορά στην Ελλάδα, σε πολιτική οργάνωση, η ανάδειξη των συνέδρων έγινε αποκλειστικά μέσω ίντερνετ με πολλαπλές δικλείδες ασφαλείας και συμμετείχαν 32.063 μέλη.

Το Συνέδριο Επανίδρυσης της Ο.Ν.ΝΕ.Δ. διεξήχθη τον Οκτώβριο του ίδιου έτους.Στις 21-23 Οκτωβρίου θα διεξαχθεί το Συνέδριο Επανίδρυσης της ΟΝΝΕΔ  Το συνέδριο ενέκρινε αλλαγές στον κανονισμό λειτουργίας της οργάνωσης, ενώ εξέλεξε τα μέλη της Κεντρικής Επιτροπής και τους εκπροσώπους της Ο.Ν.ΝΕ.Δ. στην Πολιτική Επιτροπή της Νέας Δημοκρατίας. Νέος πρόεδρος της Ο.Ν.ΝΕ.Δ. εξελέγη ο Κώστας Δέρβος.Ο Κωνσταντίνος Δέρβος νέος πρόεδρος της ΟΝΝΕΔNέος πρόεδρος της ΟΝΝΕΔ εξελέγη ο Κώστας Δέρβος

Στο 12ο Συνέδριο της Ο.Ν.ΝΕ.Δ. που διεξήχθηκε τον Οκτώβριο του 2019, νέος πρόεδρος της Ο.Ν.ΝΕ.Δ. εξελέγη ο Παύλος Μαρινάκης, λαμβάνοντας το 87% των ψήφων των συνέδρων.

Στο 13ο Συνέδριο της Ο.Ν.ΝΕ.Δ. που διεξήχθη τον Ιούνιο του 2022, νέος πρόεδρος της Ο.Ν.ΝΕ.Δ. εξελέγη ο Ορφέας Γεωργίου, λαμβάνοντας το 88,6% των ψήφων των συνέδρων.https://www.onned.gr/organosi/organotiki-domi/proedros-onned/https://www.in.gr/2022/06/04/politics/kommata/neos-proedros-tis-onned-o-orfeas-georgiou/

Στο 14ο Συνέδριο της Ο.Ν.ΝΕ.Δ. που διεξήχθη τον Οκτώβριο του 2025, ο Ορφέας Γεωργίου, επανεξελέγη πρόεδρος της Ο.Ν.ΝΕ.Δ., λαμβάνοντας το 91,5% των ψήφων των συνέδρων.

 Διατελέσαντες πρόεδροι 

 Αναστάσης Παπαληγούρας (1976–1978)
 Δημήτρης Τσιγγούνης (1978–1982)
 Βασίλης Μιχαλολιάκος (1982–1984)
 Βαγγέλης Μεϊμαράκης (1984–1987)
 Γιώργος Βουλγαράκης (1987–1989)
 Σταμάτης Μαύρος (1989–1992)
 Γιάννης Κουλιζάκος (1992)
 Κωστής Χατζηδάκης (1992–1994)
 Ευριπίδης Στυλιανίδης (1994–1995)
 Πάνος Σιδέρης (1995–1997)
 Δημήτρης Μαραβέλιας (1997–1998)
 Γιάννης Οικονόμου (1998–2001)
 Χρήστος Κουρούσης (2001–2004)Ο Χρ.Κουρούσης νέος πρόεδρος της νεολαίας της ΝΔ
 Γιώργος Παπανικολάου (2004–2010)Ο Γιώργος Παπανικολάου εξελέγη νέος πρόεδρος της ΟΝΝΕΔΕπανεξελέγη πρόεδρος της ΟΝΝΕΔ ο Παπανικολάου
 Ανδρέας Παπαμιμίκος (2010–2013)Νέος πρόεδρος της ΟΝΝΕΔ ο Ανδρέας Παπαμιμίκος
 Σάκης Ιωαννίδης (2013–2016)Aυτός είναι ο Σάκης Ιωαννίδης, ο νέος πρόεδρος της ΟΝΝΕΔ
 Βασίλης Γεωργιάδης (2016)Νέος πρόεδρος της ΟΝΝΕΔ ο Βασίλης Γεωργιάδης 
 Νίκος Σωτηρόπουλος (2016)
 Κώστας Δέρβος (2016–2019)
 Παύλος Μαρινάκης (2019–2022)Νέος πρόεδρος της ΟΝΝΕΔ ο Παύλος Μαρινάκης
 Ορφέας Γεωργίου (2022–)

 Συνδεδεμένες οργανώσεις 
Η φοιτητική και σπουδαστική παράταξη της Ο.Ν.ΝΕ.Δ. είναι η Δημοκρατική Ανανεωτική Πρωτοπορία - Νέα Δημοκρατική Φοιτητική Κίνηση (Δ.Α.Π.-Ν.Δ.Φ.Κ.). Η μαθητική παράταξη της οργάνωσης είναι η Μαθητική Ανεξάρτητη Κίνηση (Μ.Α.ΚΙ.).

 Παραπομπές 

 Εξωτερικοί σύνδεσμοι 


Κατηγορία:Νέα Δημοκρατία
Κατηγορία:Νεολαίες πολιτικών κομμάτων στην Ελλάδα